Karaniwan na ang pagkakaroon ng mga panauhing-pandangal sa pagdaraos ng binyag, kabilang dito ang mga amang-binyag o ninong sa binyag at mga inang-binyag o ninang sa binyag. Sa prosesong ito nagiging inaanak ng mga ninong at ninang ang taong bininyagan, at nagiging mga magkaka-kumpadre (kumpare, pare) at magkaka-kumadre (kumare, mare) ang mga magulang at ang nag-anak na ninong at ninang. Sa Pilipinas, nagbibigay din ang mga ninong at ninang ng regalong pakimkim, na maaaring salapi o bagay.